title: 2014/831/UE: Deċiżjoni tal-Kunsill tas- 7 ta' Novembru 2014 li tistabbilixxi l-pożizzjoni li għandha tiġi adottata f'isem l-Unjoni Ewropea fil-Kumitati tal-Kummissjoni Ekonomika għall-Ewropa tan-Nazzjonijiet Uniti rilevanti fir-rigward tal-proposti għal emendi tar-Regolamenti tan-NU Nri 4, 6, 11, 13, 13H, 19, 25, 34, 37, 43, 44, 48, 53, 70, 96, 98, 104, 105, 106, 107, 112, 113, 121, 128, dwar ir-Regolament Tekniku Globali ġdid tan-NU dwar it-tajers, u dwar emenda tar-Riżoluzzjoni Reċiproka Nru 1

text:
               27.11.2014

               MT

               Il-Ġurnal Uffiċjali tal-Unjoni Ewropea

               L 341/11

         DEĊIŻJONI TAL-KUNSILL
   tas-7 ta' Novembru 2014
   li tistabbilixxi l-pożizzjoni li għandha tiġi adottata f'isem l-Unjoni Ewropea fil-Kumitati tal-Kummissjoni Ekonomika għall-Ewropa tan-Nazzjonijiet Uniti rilevanti fir-rigward tal-proposti għal emendi tar-Regolamenti tan-NU Nri 4, 6, 11, 13, 13H, 19, 25, 34, 37, 43, 44, 48, 53, 70, 96, 98, 104, 105, 106, 107, 112, 113, 121, 128, dwar ir-Regolament Tekniku Globali ġdid tan-NU dwar it-tajers, u dwar emenda tar-Riżoluzzjoni Reċiproka Nru 1

      (2014/831/UE)

   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 114, flimkien mal-Artikolu 218(9) tiegħu,
   Wara li kkunsidra l-proposta mill-Kummissjoni Ewropea,
   Billi:

               (1)

               F'konformità mad-Deċiżjoni tal-Kunsill 97/836/KE (1), l-Unjoni ssieħbet fil-Ftehim tal-Kummissjoni Ekonomika għall-Ewropa tan-Nazzjonijiet Uniti (in-NU/KEE) dwar l-adozzjoni ta' preskrizzjonijiet tekniċi uniformi għall-vetturi bir-roti, tagħmir u partijiet li jistgħu jitwaħħlu u/jew jintużaw fuq vetturi bir-roti u l-kundizzjonijiet għar-rikonoxximent reċiproku tal-approvazzjonijiet mogħtija abbażi ta' dawn il-preskrizzjonijiet (“il-Ftehim tal-1958 Rivedut”).

               (2)

               F'konformità mad-Deċiżjoni tal-Kunsill 2000/125/KE (2), l-Unjoni ssieħbet fil-Ftehim li jistabbilixxi regolamenti tekniċi globali għall-vetturi bir-roti, tagħmir u partijiet li jistgħu jitwaħħlu u/jew jintużaw f'vetturi bir-roti (il-“Ftehim Parallel”).

               (3)

               Id-Direttiva 2007/46/KE tal-Parlament Ewropew u tal-Kunsill (3) issostitwixxiet is-sistemi ta' approvazzjoni tal-Istati Membri bi proċedura ta' approvazzjoni tal-Unjoni, li tistabbilixxi qafas armonizzat li fih id-dispożizzjonijiet amministrattivi u r-rekwiżiti tekniċi ġenerali għall-vetturi, sistemi, komponenti u unitajiet tekniċi separati ġodda kollha. Dik id-Direttiva inkorporat ir-Regolamenti tan-NU fis-sistema tal-UE għall-approvazzjoni tat-tip, jew bħala rekwiżiti għall-approvazzjoni tat-tip jew inkella bħala alternattivi għal-leġiżlazzjoni tal-Unjoni. Minn mindu ġiet adottata dik id-Direttiva, ir-Regolamenti tan-NU qegħdin kulma jmur jieħdu dejjem aktar post il-leġiżlazzjoni tal-Unjoni fil-qafas tal-approvazzjoni tat-tip tal-UE.

               (4)

               Fid-dawl tal-esperjenza u l-iżviluppi tekniċi, ir-rekwiżiti relatati ma' ċerti elementi jew karatteristiċi koperti bir-Regolamenti tan-NU Nri 4, 6, 11, 13, 13H, 19, 25, 34, 37, 43, 44, 48, 53, 70, 96, 98, 104, 105, 106, 107, 112, 113, 121, 128 jeħtieġ li jiġu addattati biex.

               (5)

               Sabiex jiġu armonizzati d-dispożizzjonijiet rilevanti dwar is-sikurezza għall-approvazzjoni tat-tip ta' vetturi bil-mutur, ir-Regolament Tekniku Globali ġdid tan-NU dwar it-tajers għandu jiġi adottat. Barra minn hekk, l-emenda tar-Riżoluzzjoni Reċiproka Nru 1 jeħtieġ li tiġi adottata biex tirrifletti l-progress tekniku.

               (6)

               Għaldaqstant, jeħtieġ li tiġi stabbilita l-pożizzjoni li għandha tiġi adottata f'isem l-Unjoni fil-Kumitat Amministrattiv tal-Ftehim tal-1958 Rivedut u fil-Kumitat Eżekuttiv tal-Ftehim Parallel, dwar l-adozzjoni ta' dawk l-atti tan-NU,

         ADOTTA DIN ID-DEĊIŻJONI:
   Artikolu 1
   Il-pożizzjoni li għandha tiġi adottata f'isem l-Unjoni Ewropea fil-Kumitat Amministrattiv tal-Ftehim tal-1958 Rivedut u fil-Kumitat Eżekuttiv tal-Ftehim Parallel bejn il-11 u l-14 ta' Novembru 2014 għandha tkun li tivvota favur l-atti tan-NU elenkati fl-Anness għal din id-Deċiżjoni.
   Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, is-7 ta' Novembru 2014.

            Għall-Kunsill

            Il-President

         P. C. PADOAN

      (1)  Id-Deċiżjoni tal-Kunsill 97/836/KE tas-27 ta' Novembru 1997 bil-għan ta' adeżjoni tal-Komunità Ewropea għall-Ftehim tal-Kummissjoni Ekonomika għall-Ewropa tan-Nazzjonijiet Uniti dwar l-adozzjoni ta' preskrizzjonijiet tekniċi uniformi għal vetturi bir-roti, għal tagħmir u partijiet li jistgħu jitwaħħlu fuq u/jew jintużaw fuq vetturi bir-roti u l-kundizzjonijiet għal rikonoxximent reċiproku ta' approvazzjonijiet mogħtija abbażi ta' dawn il-preskrizzjonijiet (“Ftehim Rivedut tal-1958”) (ĠU L 346, 17.12.1997, p. 78).

      (2)  Id-Deċiżjoni tal-Kunsill 2000/125/KE tal-31 ta' Jannar 2000 dwar il-konklużjoni tal-Ftehim dwar l-istabbiliment ta' regolamenti tekniċi globali għall-vetturi bir-roti, tagħmir u partijiet li jistgħu jitwaħħlu u/jew jintużaw f'vetturi bir-roti (“Ftehim Parallel”) (ĠU L 35, 10.2.2000, p. 12).

      (3)  Id-Direttiva 2007/46/KE tal-Parlament Ewropew u tal-Kunsill tal-5 ta' Settembru 2007 li tistabbilixxi kwadru għall-approvazzjoni ta' vetturi bil-mutur u l-karrijiet tagħhom, u ta' sistemi, komponenti u unitajiet tekniċi separati maħsuba għal tali vetturi (Direttiva Kwadru) (ĠU L 263, 9.10.2007, p. 1).

      ANNESS

                  Proposta għas-Suppliment 18 tar-Regolament Nru 4 (Fanali tal-pjanċa tar-reġistrazzjoni ta' wara)

                  ECE/TRANS/WP.29/2014/54

                  Proposta għas-Suppliment 26 tas-serje ta' emendi 01 tar-Regolament Nru 6 (Indikaturi tad-direzzjoni)

                  ECE/TRANS/WP.29/2014/55

                  Proposta għas-serje ta' emendi 04 tar-Regolament Nru 11 (Lukketti u ċappetti tal-bibien)

                  ECE/TRANS/WP.29/2014/71

                  Proposta għas-Suppliment 12 tas-serje 11 ta' emendi tar-Regolament Nru 13 (Ibbrejkjar ta' vetturi tqal)

                  ECE/TRANS/WP.29/2014/45/Rev.1

                  Proposta għas-Suppliment 16 tar-Regolament Nru 13-H (Brejkijiet ta' vetturi M1 u N1)

                  ECE/TRANS/WP.29/2014/46/Rev.1

                  Proposta għas-Suppliment 7 tas-serje ta' emendi 04 tar-Regolament Nru 19 (Fanali taċ-ċpar ta' quddiem)

                  ECE/TRANS/WP.29/2013/75/Rev.1

                  Proposta għas-Suppliment 1 tas-serje ta' emendi 04 tar-Regolament Nru 25 (Ilqugħ protettiv tar-ras)

                  ECE/TRANS/WP.29/2014/72

                  Proposta għas-serje ta' emendi 03 tar-Regolament Nru 34 (Prevenzjoni tar-riskji tan-nar)

                  ECE/TRANS/WP.29/2014/65
                  WP.29-164-06

                  Proposta għas-Suppliment 43 tas-serje ta' emendi 03 tar-Regolament Nru 37 (Fanali bil-filament)

                  ECE/TRANS/WP.29/2014/56

                  Proposta għas-Suppliment 3 tas-serje ta' emendi 01 tar-Regolament Nru 43 (Ħġieġ tas-sikurezza)

                  ECE/TRANS/WP.29/2014/66

                  Proposta għas-Suppliment 3 tas-serje ta' emendi 01 tar-Regolament Nru 43 (Ħġieġ tas-sikurezza)

                  ECE/TRANS/WP.29/2014/67

                  Proposta għas-Suppliment 9 għas-serje ta' emendi 04 tar-Regolament Nru 44 (Sistemi tat-Trażżin tat-Tfal)

                  ECE/TRANS/WP.29/2014/73

                  Proposta għas-Suppliment 14 tas-serje ta' emendi 04 tar-Regolament Nru 48 (Installazzjoni ta' apparati ta' tidwil u ta' sinjalazzjoni bid-dawl)

                  ECE/TRANS/WP.29/2014/57

                  Proposta għas-Suppliment 7 tas-serje ta' emendi 05 tar-Regolament Nru 48 (Installazzjoni ta' apparati ta' tidwil u ta' sinjalazzjoni bid-dawl)

                  ECE/TRANS/WP.29/2014/58

                  Proposta għas-Suppliment 5 tas-serje ta' emendi 06 tar-Regolament Nru 48 (Installazzjoni ta' apparati ta' tidwil u ta' sinjalazzjoni bid-dawl)

                  ECE/TRANS/WP.29/2014/59

                  Proposta għas-Suppliment 16 tas-serje ta' emendi 01 tar-Regolament Nru 53 (Installazzjoni ta' apparati ta' tidwil u ta' sinjalazzjoni bid-dawl għal vetturi L3)

                  ECE/TRANS/WP.29/2014/60

                  Proposta għas-Suppliment 9 għas-serje ta' emendi 01 tar-Regolament Nru 70 (Pjanċi li jimmarkaw wara għall-vetturi tqal u twal)

                  ECE/TRANS/WP.29/2014/61

                  Proposta għas-Suppliment 1 għas-serje ta' emendi 04 tar-Regolament tan-NU Nru 96 (Emissjonijiet tad-diżil (tratturi għall-agrikoltura))

                  ECE/TRANS/WP.29/2014/75

                  Proposta għas-Suppliment 5 tas-serje ta' emendi 01 tar-Regolament Nru 98 (Fanali ta' quddiem b'sorsi ta' dawl li jarmu l-gass)

                  ECE/TRANS/WP.29/2013/90/Rev.1

                  Proposta għas-Suppliment 8 tar-Regolament Nru 104 (Marki retroriflettivi)

                  ECE/TRANS/WP.29/2014/62

                  Proposta għas-Suppliment 2 għas-serje ta' emendi 05 tar-Regolament Nru 105 (Vetturi ADR)

                  ECE/TRANS/WP.29/2014/68

                  Proposta għas-Suppliment 11 tar-Regolament Nru 106 (Tajers għall-vetturi għall-agrikoltura)

                  ECE/TRANS/WP.29/2014/50/Rev.1

                  Proposta għas-Suppliment 2 tas-serje ta' emendi 05 tar-Regolament Nru 107 (Vetturi M2 u M3)

                  ECE/TRANS/WP.29/2014/69

                  Proposta għas-Suppliment 1 tas-serje ta' emendi 06 tar-Regolament Nru 107 (Vetturi M2 u M3)

                  ECE/TRANS/WP.29/2014/70

                  Proposta għas-Suppliment 5 tas-serje ta' emendi 01 tar-Regolament Nru 112 (Fanali ta' quddiem li jitfgħu raġġ tal-passaġġ asimmetriku)

                  ECE/TRANS/WP.29/2013/92/Rev.1

                  Proposta għas-Suppliment 4 tas-serje ta' emendi 01 tar-Regolament Nru 113 (Fanali ta' quddiem li jitfgħu raġġ tal-passaġġ simmetriku)

                  ECE/TRANS/WP.29/2014/63

                  Proposta għas-Suppliment 4 tas-serje ta' emendi 01 tar-Regolament Nru 113 (Fanali ta' quddiem li jitfgħu raġġ tal-passaġġ simmetriku)

                  ECE/TRANS/WP.29/2013/93/Rev.1

                  Proposta għas-serje ta' emendi 01 tar-Regolament Nru 121 (Identifikazzjoni tal-kontrolli, sinjali ta' avvertiment u indikaturi)

                  ECE/TRANS/WP.29/2012/30
                  ECE/TRANS/WP.29/2012/30/Corr.1

                  Proposta għas-Suppliment 3 tar-Regolament Nru 128 (Sorsi tad-dawl LED)

                  ECE/TRANS/WP.29/2014/64

                  Proposta għal abbozz ġdid ta' regolament tekniku globali dwar it-tajers

                  ECE/TRANS/WP.29/2013/63
                  ECE/TRANS/WP.29/2014/83
                  ECE/TRANS/WP.29/2013/122
                  ECE/TRANS/WP.29/AC.3/15
                  WP.29-164-04

                  Proposta għal emendi tar-Riżoluzzjoni Reċiproka Nru 1 (M.R.1)

                  ECE/TRANS/WP.29/2014/89


title: 2007/168/KE: Deċiżjoni tal-Kunsill tat- 22 ta' Frar 2007 li taħtar il-Viċi President ta' l-Uffiċċju Komunitarju għall-Varjetajiet tal-Pjanti

text:
               8.1.2008

               MT

               Il-Ġurnal Uffiċjali ta’ l-Unjoni Ewropea

               215

         DEĊIŻJONI TAL-KUNSILL
   tat-22 ta' Frar 2007
   li taħtar il-Viċi President ta' l-Uffiċċju Komunitarju għall-Varjetajiet tal-Pjanti
   (2007/168/KE)
   IL-KUNSILL TA’ L-UNJONI EWROPEA,
   Wara li kkunsidra r-Regolament tal-Kunsill (KE) Nru 2100/94 tas-27 ta' Lulju 1994 dwar id-drittijiet ta' varjetajiet ta' pjanti fil-Komunità (1), u b'mod partikolari l-Artikolu 43(3) tiegħu,
   Wara li kkunsidra l-lista ta' kandidati proposta mill-Kummissjoni fit-22 ta' Novembru 2006, wara li nkisbet l-opinjoni tal-Kunsill Amministrattiv ta' l-Uffiċċju Komunitarju għall-Varjetajiet tal-Pjanti u wara konsultazzjoni tal-President ta' l-Uffiċċju Komunitarju għall-Varjetajiet tal-Pjanti,
   IDDEĊIEDA KIF ĠEJ:
   Artikolu 1
   1.   Is-Sur Carlos Pereira Godinho huwa b'dan maħtur Viċi President ta' l-L-Uffiċċju Komunitarju għall-Varjetajiet tal-Pjanti (minn hawn 'il quddiem l-“Uffiċċju”) għal perijodu ta' ħames snin.
   2.   Il-mandat tas-Sur Carlos Pereira Godinho għandu jiddekorri mid-data li fiha huwa jassumi d-doveri tiegħu, u din id-data għandha tiġi miftiehma bejn il-President u l-Kunsill Amministrattiv ta' l-Uffiċċju.
   Artikolu 2
   Il-President tal-Kunsill Amministrattiv ta' l-Uffiċċju huwa b'dan mogħti s-setgħa li jiffirma l-kuntratt ta' impjieg mas-Sur Carlos Pereira Godinho.
   Artikolu 3
   Din id-Deċiżjoni għandha jkollha effett fid-data ta' l-adozzjoni tagħha.
   Artikolu 4
   Din id-Deċiżjoni għandha tiġi pubblikata fil-Ġurnal Uffiċjali ta' l-Unjoni Ewropea.

      Magħmul fi Brussell, 22 ta' Frar 2007

            Għall-Kunsill

            Il-President

         F. MÜNTEFERING

      (1)  ĠU L 227, 1.9.1994, p. 1. Ir-Regolament kif emendat l-aħħar bir-Regolament (KE) Nru 873/2004 (ĠU L 162, 30.4.2004, p. 38).


title: Id-Deċiżjoni tal-Kunsill ta' l-4 ta' April 2001 dwar l-approvazzjoni, f'isem il-Komunità Ewropea, tal-Protokoll għall-Konvenzjoni tal-1979 dwar it-Tniġġis ta' l-Arja Transkonfini fuq Distanza Twila fuq il-Metalli Tqal

text:
Avviż Legali Importanti

|

32001D0379

Official Journal L 134 , 17/05/2001 P. 0040 - 0040

		Id-Deċiżjoni tal-Kunsillta' l-4 ta' April 2001dwar l-approvazzjoni, f'isem il-Komunità Ewropea, tal-Protokoll għall-Konvenzjoni tal-1979 dwar it-Tniġġis ta' l-Arja Transkonfini fuq Distanza Twila fuq il-Metalli Tqal(2001/379/KE)IL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, b'mod partikolari l-Artikolu 175(1), flimkien ma' l-Artikolu 300(2), l-ewwel sentenza tal-ewwel subparagrafu u (3), l-ewwel subparagrafu tiegħu,Wara li kkunsidra il-proposta mill-Kummissjoni [1],Wara li kkunsidra l-opinjoni tal-Parlament Ewropew [2],Billi:(1) Il-Komunità ffirmat f'Aarhus, fl-24 ta' Ġunju 1998 il-Protokoll għall-Konvenzjoni ta' l-1979 dwar it-Tniġġis ta' l-Arja Transkonfini fuq Distanza Twila fuq il-Metalli Tqal (hawnhekk iżjed "l quddiem" il-Protokoll.(2) Il-Protokoll jimmira li jikkontrolla l-emissjonijiet ta' metalli tqal ikkawżati minn attivitajiet antropoġeniċi li huma suġġetti għal transport atmosferiku transkonfini fuq distanza twila, u li x'aktarx ikollhom effetti ħżiena ħafna fuq is-saħħa tal-bniedem jew fuq l-ambjent.(3) Il-Protokoll jistipula t-tnaqqis fl-emissjonijiet totali annwali ta' kadmju, ċomb u merkurju fl-atmosfera, kif ukoll l-applikazzjoni ta' miżuri li jikkontrollaw il-prodotti.(4) Il-miżuri provduti fil-Protokoll jikkontribwixxu sabiex l-għanijiet tal-politika tal-Komunità fuq l-ambjent jiġu milħuqa.(5) Il-Komunità u l-Istati Membri jikkoperaw, fil-kwadru tal-kompetenzi rispettivi tagħhom, ma' pajjiżi li m'humiex membri u organizzazzjonijiet kompetenti internazzjonali.(6) Il-Komunità għandha tapprova l-ProtokollIDDEĊIDIET DAN LI ĠEJ:Artikolu 1Il-Protokoll għall-Konvenzjoni ta' l-1979 fuq it-Tniġġis ta' l-Arja Transkonfini fuq Distanza Twila fuq il-Metallic Tqal, iffirmat fl-24 ta' Ġunju 1998, huwa hawnhekk approvat f'isem il-Komunità Ewropea.It-test tal-Protokoll huwa mehmuż ma' din id-Deċiżjoni.Artikolu 2Il-President tal-Kunsill huwa hawnhekk awtorizzat biex jagħżel il-persuna li għandha l-awtorità li tiddepożita l-istrument ta' approvazzjoni mas-Segretarju Ġenerali tan-Nazzjonijiet Uniti, skond l-Artikolu 16 tal-Protokoll.Artikolu 3Din id-Deċiżjoni ser tiġi ppublikata fil-Ġurnal Uffiċjali tal-Komunitajiet Ewropej.Magħmula fil-Lussemburgu, fl-4 ta' April 2001.F'isem il-KunsillIl-PresidentB. Rosengren[1] ĠU C 311 E, tal-31.10.2000, p. 136.[2] Opinjoni mogħtija fl-24 ta' Ottubru 2000 (għadha ma ġietx ippublikata fil-Ġurnal Uffiċjali).--------------------------------------------------


title: Deċiżjoni tal-Kunsill tal- 25 ta' April 2006 li taħtar żewġ membri Ċeki u żewġ membri supplenti Ċeki fil-Kumitat tar-Reġjuni

text:
               25.10.2006

               MT

               Il-Ġurnal Uffiċjali ta’ l-Unjoni Ewropea

               38

         DEĊIŻJONI TAL-KUNSILL
   tal-25 ta' April 2006
   li taħtar żewġ membri Ċeki u żewġ membri supplenti Ċeki fil-Kumitat tar-Reġjuni
   (2006/332/KE)
   IL-KUNSILL TA' L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 263 tiegħu,
   Wara li kkunsidra l-proposta tal-Gvern Ċek,
   Billi:

               (1)

               Fit-24 ta' Jannar 2006, il-Kunsill adotta d-Deċiżjoni 2006/116/KE li taħtar il-membri u l-membri supplenti tal-Kumitat tar-Reġjuni għall-perjodu mis-26 ta' Jannar 2006 sal-25 ta' Jannar 2010 (1).

               (2)

               Sar vakanti post ta' membru tal-Kumitat tar-Reġjuni hekk kif skada l-mandat tas-Sur Frantisek Dohnal. Sar vakanti post ieħor ta' membru wara r-riżenja tas-Sur Martin Tesařík. Sejjer isir vakanti post ta' membru supplenti wara l-ħatra, bħala membru, tas-Sur Stanislav Juránek attwalment membru supplenti. Sejjer isir vakanti post ieħor ta' membru supplenti wara l-ħatra, bħala membru, tas-Sur Petr Osvald, attwalment membru supplenti,

         IDDEĊIEDA KIF ĠEJ:
   Artikolu 1
   Huma b'dan maħtura fil-Kumitat tar-Reġjuni:

               a)

               bħala membri:

                           —

                           is-Sur Stanislav Juránek, President of the Regional Council of Jihomoravský kraj, sabiex jieħu post is-Sur Frantisek Dohnal,

                           —

                           is-Sur Petr Osvald, Member of the town assembly of the City of Plzeň, Plzeňský kraj, sabiex jieħu post is-Sur Martin Tesařík;

               b)

               bħala membri supplenti:

                           —

                           is-Sur Miloš Vystrčil, President of the Regional Council of Vysočina kraj, sabiex jieħu post is-Sur Stanislav Juránek;

                           —

                           is-Sur Martin Tesařík, Lord Mayor of the City of Olomouc, Olomoucký kraj sabiex jieħu post is-Sur Petr Osvald.

         għall-perjodu li jifdal tal-mandat, jiġifieri sal-25 ta' Jannar 2010.
   Artikolu 2
   Din id-Deċiżjoni għandha tibda jkollha effett fil-jum ta' l-adozzjoni tagħha.

      Magħmul fil Lussemburgu, nhar il-25 ta' April 2006.

            Għall-Kunsill

            Il-President

         J. PRÖLL

      (1)  ĠU L 56, tal-25.2.2006, p. 75.


title: Deċiżjoni tal-Kunsill (PESK) 2015/970 tat-22 ta' Ġunju 2015 li testendi l-mandat tar-Rappreżentant Speċjali tal-Unjoni Ewropea fil-Bożnija-Ħerzegovina

text:
               23.6.2015

               MT

               Il-Ġurnal Uffiċjali tal-Unjoni Ewropea

               L 157/45

         DEĊIŻJONI TAL-KUNSILL (PESK) 2015/970
   tat-22 ta' Ġunju 2015
   li testendi l-mandat tar-Rappreżentant Speċjali tal-Unjoni Ewropea fil-Bożnija-Ħerzegovina
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 31(2) u l-Artikolu 33 tiegħu,
   Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
   Billi:

               (1)

               Fil-15 ta' Diċembru 2014, il-Kunsill adotta Konklużjonijiet li jiddeskrivu l-approċċ imġedded tal-Unjoni lejn il-Bożnija-Ħerzegovina.

               (2)

               Fid-19 ta' Jannar 2015, il-Kunsill adotta d-Deċiżjoni (PESK) 2015/77 (1) li ħatret lis-Sur Lars-Gunnar WIGEMARK bħala r-Rappreżentant Speċjali tal-Unjoni Ewropea (RSUE) fil-Bożnija-Ħerzegovina.

               (3)

               Il-mandat tar-RSUE jiskadi fit-30 ta' Ġunju 2015.

               (4)

               Il-mandat tar-RSUE għandu jiġi estiż għal perijodu ieħor ta' erba' xhur.

               (5)

               Ir-RSUE ser jimplimenta l-mandat fil-kuntest ta' sitwazzjoni li tista' tiddeterjora u li tista' timpedixxi l-ksib tal-objettivi tal-azzjoni esterna tal-Unjoni kif stabbiliti fl-Artikolu 21 tat-Trattat,

         ADOTTA DIN ID-DEĊIŻJONI:
   Artikolu 1
   Rappreżentant Speċjali tal-Unjoni Ewropea
   Il-mandat tas-Sur Lars-Gunnar WIGEMARK bħala r-Rappreżentant Speċjali tal-Unjoni Ewropea (RSUE) huwa b'dan estiż sal-31 ta' Ottubru 2015. Il-Kunsill jista' jiddeċiedi li l-mandat tar-RSUE jintemm qabel, abbażi ta' valutazzjoni mill-Kumitat Politiku u ta' Sigurtà (KPS) u ta' proposta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà (RGħ).
   Artikolu 2
   Objettivi ta' politika
   Il-mandat tar-RSUE għandu jkun ibbażat fuq l-objettivi ta' politika tal-Unjoni fil-Bożnija-Ħerzegovina (BiH) li ġejjin: progress kontinwat fil-Proċess ta' Stabbilizzazzjoni u Assoċjazzjoni, bil-għan ta' BiH stabbli, vijabbli, paċifiku, multietniku u unit, li jikkoopera paċifikament mal-ġirien tiegħu u li jimxi irriversibbilment fit-triq lejn sħubija fl-Unjoni. L-Unjoni ser tkompli wkoll tappoġġa l-implimentazzjoni tal-Ftehim Qafas Ġenerali għall-Paċi (GFAP) fil-BiH.
   Artikolu 3
   Mandat
   Sabiex jinkisbu l-objettivi ta' politika, il-mandat tar-RSUE għandu jkun li:

               (a)

               joffri l-konsulenza tal-Unjoni u jiffaċilita l-proċess politiku;

               (b)

               jiżgura l-konsistenza u l-koerenza tal-azzjoni tal-Unjoni;

               (c)

               jiffaċilita l-progress fir-rigward tal-prijoritajiet politiċi, ekonomiċi u Ewropej;

               (d)

               jimmonitorja u jipprovdi konsulenza lill-awtoritajiet eżekuttivi u leġislattivi fil-livelli kollha tal-gvern fil-BiH, u jżomm kollegament mal-awtoritajiet u l-partiti politiċi fil-BiH;

               (e)

               jassigura l-implimentazzjoni tal-isforzi tal-Unjoni fil-firxa kollha tal-attivitajiet fil-qasam tal-istat tad-dritt u r-riforma tas-settur tas-sigurtà, jippromwovi l-koordinazzjoni globali tal-Unjoni ta', u jagħti direzzjoni politika lokali lill-isforzi tal-Unjoni fl-indirizzar tal-ġlieda kontra l-kriminalità organizzata u l-korruzzjoni u, f'dan il-kuntest, jipprovdi lir-RGħ u lill-Kummissjoni b'evalwazzjonijiet u konsulenza kif neċessarju;

               (f)

               jipprovdi appoġġ għall-interfaċċa raffurzata u aktar effettiva bejn is-sistema tal-ġustizzja kriminali u l-pulizija fil-BiH;

               (g)

               mingħajr preġudizzju għal-linja ta' kmand militari, joffri lill-Kmandant tal-Forza tal-UE gwida politika dwar kwistjonijiet militari b'dimensjoni politika lokali, b'mod partikolari rigward operazzjonijiet sensittivi, relazzjonijiet mal-awtoritajiet lokali u mal-mezzi tax-xandir lokali; jikkonsulta mal-Kmandant tal-Forza tal-UE qabel ma jieħu azzjoni politika li jista' jkollha impatt fuq is-sitwazzjoni tas-sigurtà;

               (h)

               jikkoordina u jimplimenta l-isforzi ta' komunikazzjoni tal-Unjoni rigward kwistjonijiet tal-Unjoni lejn il-pubbliku fil-BiH;

               (i)

               jippromwovi l-proċess tal-integrazzjoni fl-UE permezz ta' diplomazija pubblika mmirata u attivitajiet ta' sensibilizzazzjoni tal-Unjoni mfasslin biex jiżguraw intendiment u appoġġ usa' mill-pubbliku tal-BiH rigward materji relatati mal-UE, anke permezz tal-involviment ta' atturi tas-soċjetà ċivili lokali;

               (j)

               jikkontribwixxi għall-iżvilupp u l-konsolidazzjoni tar-rispett tad-drittijiet tal-bniedem u l-libertajiet fundamentali fil-BiH, f'konformità mal-politika tal-Unjoni dwar id-drittijiet tal-bniedem u l-Linji Gwida tal-Unjoni dwar id-Drittijiet tal-Bniedem;

               (k)

               jokkupa ruħu mal-awtoritajiet rilevanti tal-BiH dwar il-kooperazzjoni sħiħa tagħhom mat-Tribunal Kriminali Internazzjonali għal dik li kienet il-Jugoslavja (ICTY);

               (l)

               f'konformità mal-proċess ta' integrazzjoni tal-Unjoni, jipprovdi konsulenza, jassisti, jiffaċilita u jimmonitorja d-djalogu politiku dwar il-bidliet kostituzzjonali neċessarji;

               (m)

               iżomm kuntatti u konsultazzjonijiet mill-qrib mar-Rappreżentant Għoli fil-BIĦ u organizzazzjonijiet internazzjonali rilevanti oħrajn li jaħdmu fil-pajjiż;

               (n)

               jipprovdi konsulenza lir-RGħ kif meħtieġ rigward persuni fiżiċi jew ġuridiċi li fir-rigward tagħhom jistgħu jiġu imposti miżuri restrittivi fid-dawl tas-sitwazzjoni fil-BiH;

               (o)

               mingħajr preġudizzju għal-linji ta' kmand applikabbli, jgħin biex jiġi żgurat li l-istrumenti kollha tal-Unjoni fuq il-post jiġu applikati b'mod koerenti biex jinkisbu l-objettivi ta' politika tal-Unjoni.

         Artikolu 4
   Implimentazzjoni tal-mandat
   1.   Ir-RSUE għandu jkun responsabbli għall-implimentazzjoni tal-mandat waqt li jaġixxi taħt l-awtorità tar-RGħ.
   2.   Il-KPS għandu jżomm kollegament privileġġjat mar-RSUE u għandu jkun il-punt primarju ta' kuntatt tar-RSUE mal-Kunsill. Il-KPS għandu jipprovdi gwida strateġika u direzzjoni politika lir-RSUE fil-qafas tal-mandat, mingħajr preġudizzju għas-setgħat tar-RGħ.
   3.   Ir-RSUE għandu jaħdem f'koordinazzjoni mill-qrib mas-Servizz Ewropew għall-Azzjoni Esterna (SEAE) u d-dipartimenti relevanti tiegħu.
   Artikolu 5
   Finanzjament
   1.   L-ammont ta' referenza finanzjarja maħsub biex ikopri n-nefqa relatata mal-mandat tar-RSUE fil-perijodu mill-1 ta' Lulju 2015 sal-31 ta' Ottubru 2015 għandu jkun ta' EUR 1 700 000.
   2.   In-nefqa għandha tiġi amministrata konformement mal-proċeduri u r-regoli applikabbli għall-baġit ġenerali tal-Unjoni. Iċ-ċittadini tal-pajjiżi tar-reġjun tal-Balkani tal-Punent għandhom ikunu permessi jitfgħu offerti għal kuntratti.
   3.   L-amministrazzjoni tan-nefqa għandha tkun soġġetta għal kuntratt bejn ir-RSUE u l-Kummissjoni. Ir-RSUE għandu jkun responsabbli lejn il-Kummissjoni għal kull nefqa.
   Artikolu 6
   Kostituzzjoni u kompożizzjoni tal-iskwadra
   1.   Għandu jiġi assenjat persunal iddedikat biex jassisti lir-RSUE fl-implimentazzjoni tal-mandat tiegħu u biex jikkontribwixxi għall-koerenza, il-viżibilità u l-effikaċja tal-azzjoni tal-Unjoni fil-BiH. Fil-limiti tal-mandat tiegħu u l-mezzi finanzjarji korrispondenti disponibbli, ir-RSUE għandu jkun responsabbli għall-kostituzzjoni tal-iskwadra tiegħu. L-iskwadra għandha tinkludi membri li jkollhom konoxxenza esperta dwar kwistjonijiet speċifiċi ta' politika kif rikjest mill-mandat. Ir-RSUE għandu jżomm lill-Kunsill u lill-Kummissjoni infurmati fil-pront dwar il-kompożizzjoni tal-iskwadra tiegħu.
   2.   L-Istati Membri, l-istituzzjonijiet tal-Unjoni u s-SEAE jistgħu jipproponu l-issekondar ta' persunal biex jaħdem mar-RSUE. Is-salarju ta' tali persunal issekondat għandu jkun kopert mill-Istat Membru, mill-istituzzjoni kkonċernata tal-Unjoni jew mis-SEAE, rispettivament. L-esperti ssekondati mill-Istati Membri għall-istituzzjonijiet tal-Unjoni jew is-SEAE jistgħu wkoll jiġu assenjati lir-RSUE. Il-persunal internazzjonali b'kuntratt għandu jkollu ċ-ċittadinanza ta' Stat Membru.
   3.   Il-persunal issekondat kollu għandu jibqa' taħt l-awtorità amministrattiva tal-Istat Membru li jkun issekondah, tal-istituzzjoni tal-Unjoni jew tas-SEAE u għandu jwettaq dmirijietu u jaġixxi fl-interess tal-mandat tar-RSUE.
   Artikolu 7
   Privileġġi u immunitajiet tar-RSUE u tal-persunal tiegħu
   Il-privileġġi, immunitajiet u garanziji oħra meħtieġa għall-eżekuzzjoni u l-funzjonament bla tfixkil tal-missjoni tar-RSUE u tal-membri tal-persunal tiegħu għandhom jiġu miftehmin mal-partijiet ospitanti, skont il-każ. L-Istati Membri u s-SEAE għandhom jagħtu l-appoġġ kollu meħtieġ għal dan il-għan.
   Artikolu 8
   Sigurtà ta' informazzjoni klassifikata tal-UE
   Ir-RSUE u l-membri tal-iskwadra tiegħu għandhom jirrispettaw il-prinċipji ta' sigurtà u l-istandards minimi stabbiliti mid-Deċiżjoni tal-Kunsill 2013/488/UE (2).
   Artikolu 9
   Aċċess għal informazzjoni u appoġġ loġistiku
   1.   L-Istati Membri, il-Kummissjoni u s-Segretarjat Ġenerali tal-Kunsill għandhom jiżguraw li r-RSUE jingħata aċċess għal kwalunkwe informazzjoni rilevanti.
   2.   Id-delegazzjonijiet tal-Unjoni u/jew l-Istati Membri, skont il-każ, għandhom jipprovdu appoġġ loġistiku fir-reġjun.
   Artikolu 10
   Sigurtà
   F'konformità mal-politika tal-Unjoni dwar is-sigurtà ta' persunal stazzjonat barra l-Unjoni f'kapaċità operazzjonali taħt it-Titolu V tat-Trattat, ir-RSUE għandu jieħu l-miżuri kollha raġonevolment prattikabbli, f'konformità mal-mandat tar-RSUE u s-sitwazzjoni tas-sigurtà fiż-żona ta' responsabbiltà, għas-sigurtà tal-persunal kollu taħt l-awtorità diretta tar-RSUE, b'mod partikolari billi:

               (a)

               jistabbilixxi pjan ta' sigurtà speċifiku bbażat fuq gwida mis-SEAE, li jinkludi miżuri ta' sigurtà fiżiċi, organizzattivi u proċedurali speċifiċi, li jirregolaw il-ġestjoni tal-moviment mingħajr periklu tal-persunal lejn, u ġewwa, iż-żona ta' responsabbiltà, kif ukoll il-ġestjoni ta' inċidenti ta' sigurtà u pjan ta' kontinġenza u ta' evakwazzjoni tal-missjoni;

               (b)

               jiżgura li l-persunal kollu stazzjonat barra mill-Unjoni jkun kopert b'assigurazzjoni ta' riskju għoli, kif ikunu jeħtieġu l-kondizzjonijiet fiż-żona ta' responsabbiltà;

               (c)

               jiżgura li l-membri kollha tal-iskwadra tar-RSUE li jkunu ser jiġu stazzjonati barra l-Unjoni, inkluż persunal ikkuntrattat lokalment, ikunu rċevew taħriġ adatt fir-rigward tas-sigurtà qabel, jew kif, jaslu fiż-żona ta' responsabbiltà, abbażi tal-klassifikazzjonijiet tar-riskju assenjati lil dik iż-żona mis-SEAE;

               (d)

               jiżgura li jiġu implimentati r-rakkomandazzjonijiet kollha miftehmin, magħmula wara valutazzjonijiet regolari ta' sigurtà, u jipprovdi lill-Kunsill, lir-RGħ u lill-Kummissjoni rapporti bil-miktub dwar l-implimentazzjoni tagħhom u dwar kwistjonijiet oħra ta' sigurtà fil-qafas tar-rapporti ta' progress u tal-implimentazzjoni tal-mandat.

         Artikolu 11
   Rappurtar
   Ir-RSUE għandu regolarment jipprovdi rapporti orali u bil-miktub lir-RGħ u lill-KPS. Ir-RSUE għandu wkoll jirrapporta lill-gruppi ta' ħidma tal-Kunsill, kif neċessarju,. Ir-rapporti regolari għandhom jiġu ċċirkolati permezz tan-netwerk COREU. Ir-RSUE jista' jipprovdi rapporti lill-Kunsill tal-Affarijiet Barranin. F'konformità mal-Artikolu 36 tat-Trattat, ir-RSUE jista' jkun involut fl-għoti ta' informazzjoni lill-Parlament Ewropew.
   Artikolu 12
   Koordinazzjoni
   1.   Ir-RSUE għandu jikkontribwixxi għall-unità, il-konsistenza u l-effikaċja tal-azzjoni tal-Unjoni u għandu jgħin biex jiġi żgurat li l-istrumenti kollha tal-Unjoni u l-azzjonijiet kollha tal-Istati Membri jiġu impenjati b'mod konsistenti biex jinkisbu l-objettivi ta' politika tal-Unjoni. L-attivitajiet tar-RSUE għandhom jiġu kkoordinati ma' dawk tal-Kummissjoni, kif ukoll ma' dawk ta' RSUE oħrajn attivi fir-reġjun, kif meħtieġ. Ir-RSUE għandu jipprovdi informazzjoni regolari lill-missjonijiet tal-Istati Membri u lid-delegazzjonijiet tal-Unjoni.
   2.   Fuq il-post, għandu jinżamm kollegament mill-qrib mal-Kapijiet tad-delegazzjonijiet tal-Unjoni fir-reġjun u mal-Kapijiet tal-Missjonijiet tal-Istati Membri. Huma għandhom jagħmlu kull sforz sabiex jassistu lir-RSUE fl-implimentazzjoni tal-mandat. Ir-RSUE għandu wkoll iżomm kollegament ma' atturi internazzjonali u reġjonali fuq il-post, u b'mod partikolari jżomm koordinazzjoni mill-qrib mar-Rappreżentant Għoli fil-BiH.
   3.   B'appoġġ għall-operazzjonijiet tal-Unjoni ta' maniġġar tal-kriżijiet, ir-RSUE, flimkien ma' atturi tal-Unjoni oħrajn preżenti fuq il-post, għandu jtejjeb id-disseminazzjoni u l-kondiviżjoni ta' informazzjoni minn dawk l-atturi tal-Unjoni bil-ħsieb li jinkiseb livell għoli ta' għarfien u valutazzjoni komuni tas-sitwazzjoni.
   Artikolu 13
   Assistenza rigward pretensjonijiet
   Ir-RSUE u l-persunal tiegħu għandhom jassistu fil-provediment ta' elementi b'rispons għal kwalunkwe pretensjoni u obbligu li joħroġ mill-mandati tar-RSUE preċedenti fil-BiH, u għandhom jipprovdu assistenza amministrattiva u aċċess għall-fajls rilevanti għal dawn l-għanijiet.
   Artikolu 14
   Reviżjoni
   L-implimentazzjoni ta' din id-Deċiżjoni u l-konsistenza tagħha ma' kontributi oħrajn mill-Unjoni għar-reġjun għandhom jiġu riveduti regolarment. Ir-RSUE għandu jippreżenta lill-Kunsill, lir-RGħ u lill-Kummissjoni rapport dwar l-implimentazzjoni tal-mandat qabel tmiem Settembru 2015.
   Artikolu 15
   Dħul fis-seħħ
   Din id-Deċiżjoni għandha tidħol fis-seħħ fid-data tal-adozzjoni tagħha.
   Hija għandha tapplika mill-1 ta' Lulju 2015.

      Magħmul fil-Lussemburgu, it-22 ta' Ġunju 2015.

            Għall-Kunsill

            Il-President

         F. MOGHERINI

      (1)  Deċiżjoni tal-Kunsill (PESK) 2015/77 tad-19 ta' Jannar 2015 li taħtar Rappreżentant Speċjali tal-Unjoni Ewropea fil-Bosnja-Ħerzegovina (ĠU L 13, 20.1.2015, p. 7).

      (2)  Deċiżjoni tal-Kunsill 2013/488/UE tat-23 ta' Settembru 2013 dwar ir-regoli tas-sigurtà għall-protezzjoni ta' informazzjoni klassifikata tal-UE (ĠU L 274, 15.10.2013, p. 1).